พอดีว่าหนูเป็นคนประจำเดือนมาไม่ค่อยปกติ แต่ล่าสุดเดือนที่แล้วมาช่วงระหว่างปลายเดือนที่แล้วถึงต้นเดือนนี้ ตอนนี้วันที่ 23 เหมือนมีเลือดออกทางช่องคลอด กลิ่นไม่เหม็นลักษณะคล้ายตกขาว เป็นเลือดสีน้ำตาลค่ะครั้งนี้ ก่อนหน้านี้วันสองวันหนูปวดท้องท้องเสียมาก่อนหน้านี้ แล้วปกติหนูเป็นคนปวดท้องไม่บ่อยมากนัก ปีที่แล้วเคยไปหามาเพราะว่ารอบเดือนไม่มา 2-3 เดือน แต่ตรวจแล้วบอกหนูเป็นลำไส้อักเสบน่ะค่ะ แล้วก็เครียดเกินไปจนทำให้รอบเดือนยังไม่มา ไม่รู้ว่าครั้งนี้มันเกี่ยวด้วยมั้ยที่ว่าอาจลามไปเป็นมะเร็งลำไส้หรืออะไรสักอย่างก็ได้ กังวลยังไม่กล้าไปหาค่ะแล้วก็ยังไม่มีเวลาไปหาด้วย เลยอยากให้คุณลองสันนิฐานดูจากอาการที่พิมพ์บอกหน่อยค่ะ ว่ามีสิทธ์เป็นมะเร็งอะไรบ้างมั้ยคะ* คือก่อนหน้าจะมีเลือดไหลครั้งนี้หนูกินยารักษาสิวของ กับกินคอลาเจนและกลูต้าค่ะ ไม่รู้ว่ากินยารักษาสิวแล้วเกี่ยวกับการปรับฮอร์โมนอะไรด้วยมั้ยขอบมากค่ะ
สวัสดีค่ะอาการเลือดออกทางช่องคลอดที่ผิดไปจากประจำเดือนปกติเกิดได้จากหลายสาเหตุ เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) พบได้ในภาวะ การใช้ยาคุมกำเนิดที่ไม่ถูกวิธี การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ ความผิดปกติของการตกไข่ (ovarian dysfunction) ที่เกิดได้จากภาวะเครียด การทำงานของไทรอยด์มากหรือน้อยกว่าปกติ มีการติดเชื้ออักเสบของอวัยวะสืบพันธ์ ได้แก่ ภาวะอักเสบในอุ้งเชิงกราน ซึ่งอาจเกิดจากการติดต่อทางเพศสัมพันธ์ หรือ โรคติดเชื้อทางเพศสัมพันธ์ต่าง ๆ ก็อาจทำให้มีเลือดออกผิดปกติทางช่องคลอดได้ รวมถึง มีก้อนเนื้องอกธรรมดา ติ่งเนื้อ หรือเนื้องอกในมดลูกหรือปากมดลูก หรือการตั้งครรภ์ผิดปกติ เป็นต้นส่วนเรื่องมะเร็งที่กังวลนั้น ไม่สามารถวินิจฉัยได้ค่ะ แนะนำว่า ควรปรึกษาแพทย์อย่างต่อเนื่อง เพื่อรับการรักษาที่ถูกต้องเหมาะสมต่อไปค่ะ ขอให้อาการดีขึ้นโดยเร็วนะคะ